Калектыў Brit Floyd нарадзіўся ў Англіі ў 2011 годзе. Прафесійныя музыкі паставілі мэтай максімальна дакладна перадаць класічныя творы Pink Floyd, а таксама арыгінальнае сцэнічнае аздабленьне. Гурт стаў вядомым па ўсім сьвеце і заваяваў шырокае прызнаньне сярод шматлікай і разнастайнай аўдыторыі прыхільнікаў. Ня дзіва, бо армія слухачоў насамрэч унушальная, а настальгічныя пачуцьці толькі мацнеюць. Тым болей, падрасло пакаленьне маладых фанаў, у якіх проста не было магчымасьці ўбачыць на свае вочы выступы арыгінальнага гурта. Таму зьяўленьне трыбют-гурта было прадвызначана і заставалася толькі справай часу.